Американците го почнаа прославувањето на 4-ти jули
Претседателот Обама ќе го одбележи националниот празник во Белата куќа со семејства на воени лица.
Многу Американци го почнуваат одморот по повод Денот на независноста со слободен ден за да уживаат во продолжениот викенд. Банките и федералните служби се затворени, а многу бизниси работат со скратено работно време. Вашингтон и Њујорк се меѓу градовите кои ќе имаат спектакуларни огномети за 4-ти јули. Но, многу помали градови се принудени да ја откажат или драстично да ја намалат прославата поради економската криза. Празникот е одбележување на 4-ти јули од 1776-та, кога делагати од 13 американски колонии официјално објавија независност од Британија. Претседателот Барак Обама ќе го прослави празникот во Белата куќа со семејства на воени лица. Јавната телевизија и службата на националните паркови ќе одржи бесплатен гала-концерт пред зградата на Конгресот. Изведувачите, меѓу кои и Бери Манилоу и Арета Френклин, во петок ќе одржат генерална проба пред официјалниот настап, што привлекува голем број посетители како ран почеток на празничните случувања во градот. На њујоршкиот Кони Ајланд планиран е натпреварот во брзо јадење хот-дог, што традиционално секоја година се одржува за 4-ти јули. Натпреварот се пренесува на национално ниво преку спортската тв-мрежа „И-Ес-Пи-Ен“.